5, 6. Mokeresete a ka hutsafatsa moya wa ga Jehofa jang? ‘Madi ke tshireletso,’ go ne ga bolela jalo Kgosi Solomone. (Moreri 7:12) Fa re na le madi a a lekaneng, re ka nna le dijo le legae le le phuthologileng. Madi a ka dira gore re kgone go itumelela go etela mafelo a a kwa kgakala. A ka re naya dilo tse re di tlhokang fa re sa tlhole re kgona go bereka ka ntlha ya botsofe kgotsa bokoa. Go nna le madi go na le melemo e mentsi. Mme madi a ka se boloke matshelo a rona. Moaposetoloi Paulo o ne a kgothatsa Timotheo jaana: “Naya ba ba humileng mo tsamaisong ya jaanong ya dilo ditaelo tsa gore ba se ka ba itseela kwa godimo, le gore ba se ka ba solofela mo dikhumong tse di sa tlhomamang, mme ba solofele mo Modimong.” (1 Timotheo 6:17) Le fa re ka nna le madi otlhe mo lefatsheng a ka se ka a re rekela botshelo.